Ministru kabineta noteikumu projekta

**„Grozījums Ministru kabineta 2012.gada 11.decembra noteikumos Nr.860 „Slimību profilakses un kontroles centra maksas pakalpojumu cenrādis””** sākotnējās (ex-ante) ietekmes novērtējuma ziņojums

*(anotācija)*

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likuma par budžetu un finanšu vadību 5.panta devītā daļa. |
|  2. |  Pašreizējā situācija un problēmas |  Saskaņā ar Ministru kabineta 2012.gada 21.februāra rīkojumu Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” notika funkciju optimizēšana un līdzīgo funkciju centralizēšana (apvienošana), kā rezultātā ar 2012.gada 1.aprīli tika izveidota veselības ministra pakļautībā esoša tiešās pārvaldes iestāde - Slimību profilakses un kontroles centrs. Funkcijas un uzdevumi, kas saistīti ar sabiedrības veselību, slimību profilaksi un kontroli, kā arī epidemioloģisko drošību no valsts aģentūras „Latvijas Infektoloģijas centrs” (darbojās līdz 2012.gada 31.martam) tika nodotas Slimību profilakses un kontroles centram. Lai jaunizveidotā iestāde turpinātu sniegt ar tās darbības jomu saistītos publiskos pakalpojumus, tika sagatavots Ministru kabineta noteikumu projekts „Slimību profilakses un kontroles centra maksas pakalpojumu cenrādis”, kurā tika paredzēts, ka maksas pakalpojums attiecībā uz lekciju, praktisko nodarbību, studiju prakses vadīšanu, kā arī datu atlasi un apstrādi un statistiskās informācijas sagatavošanu augstskolām ir maksas pakalpojums, bet bezmaksas pakalpojumi pieejami tikai valsts un pašvaldību iestādēm. Sagatavojot noteikumu projekta pielikumu, atrunājot piezīmi par tām personām, kurām Slimību profilakses un kontroles centra pakalpojumi ir sniedzami bezmaksas, ir ieviesusies tehniska kļūda, neprecizitāte, nosakot, ka publiskām personām, t.sk. valsts un pašvaldību iestādēm, sniegtie pakalpojumi ir bezmaksas, kas ietver plašāku pakalpojuma saņēmēju mērķgrupu, nekā tas sākotnēji tika paredzēts sagatavotajā noteikumu projektā, jo pie publiskas personas pieder arī valsts augstskolas, kas ir publiskas atvasinātas personas, savukārt, tām Slimību profilakses un kontroles centrs pakalpojumus sniedz par maksu. Tādējādi ir nepieciešams labot tehniski radušos kļūdu, neprecizitāti, lai Slimību profilakses un kontroles centrs varētu iekasēt no visām izglītības iestādēm samaksu par sniegtajiem pakalpojumiem, piemērojot cenrādi. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība |  Ministru kabineta noteikumu „Grozījums Ministru kabineta 2012.gada 11.decembra noteikumos Nr.860 „Slimību profilakses un kontroles centra maksas pakalpojumu cenrādis”” projektsparedz labot tehniski radušos neprecizitāti, izsakot citā redakcijā pielikuma 1.piezīmi, lai noteiktu, ka pakalpojumus bezmaksas saņem tikai valsts tiešās pārvaldes iestādes un pašvaldību domes. Savukārt, maksas pakalpojumi tiks sniegti privātpersonai (fiziskai, juridiskai personai vai šādu personu apvienībai) un izglītības iestādēm. Ar izglītības iestādēm saskaņā ar Izglītības likuma 1.panta 7.punktu saprot valsts, pašvaldību vai citu juridisko vai fizisko personu dibināta iestāde, kuras uzdevums ir izglītības programmu īstenošana, vai komercsabiedrība, kuram izglītības programmu īstenošana ir viens no darbības veidiem. Tātad iekļauti visi iespējamie izglītības iestāžu veidi, tai skaitā, pašvaldību. Noteikumu projekts pilnībā atrisinās anotācijas I sadaļas 2.punktā minēto problēmu, tiks novērsta tehniski radusies neprecizitāte. |
|  5. |  Projekta izstrādē iesaistītās institūcijas |  Projekts šo jomu neskar.  |
|  6. |  Iemesli, kādēļ netika nodrošināta sabiedrības līdzdalība |  Noteikumu projekts paredz tehniski radušās kļūdas labojumu (pielikuma pirmās piezīmes izteikšanu citā redakcijā), tādēļ sabiedrības līdzdalība netika nodrošināta. |
|  7. |  Cita informācija |  Projekts šo jomu neskar. |

*Anotācijas II. - VI. sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Noteikumu projekta izpildi nodrošinās Slimību profilakses un kontroles centrs. |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija |  Nav |

Veselības ministre I.Circene

17.06.2013 11:23

581

Ž.Zvaigzne

67876041, Zanete.Zvaigzne@vm.gov.lv